גלילי שחר

גלילי שחר (נולד בשנת 1970) הוא פרופסור לספרות השוואתית בחוג לספרות באוניברסיטת תל אביב. גלילי שחר נולד בתל אביב להורים שעלו לישראל מאיראן. גדל והתחנך בחולון. בעת שירותו הצבאי החל בלימודי היסטוריה ופילוסופיה באוניברסיטה הפתוחה. את לימודיו לתואר שני החל במכון להיסטוריה ופילוסופיה של המדעים והרעיונות ע"ש כהן שבאוניברסיטת תל אביב, ומשם עבר למסלול ישיר לדוקטורט בבית הספר להיסטוריה והשלים את לימודיו בסמינר לספרות השוואתית בברלין. בשנת 2000 קיבל תואר דוקטור על עבודה שכותרתה "תיאטרון הנאורות: משחקי שוטים והשקפות עולם בתקופת גתה", ויצא להשתלמות פוסט-דוקטורט במכון לספרות השוואתית על שם פטר זונדי באוניברסיטה החופשית של ברלין, שם שהה עד סוף שנת 2003. בתקופה זו השלים את עבודת ההסמכה שהוקדשה לשאלת המודרניזם והמסורת בספרות היהודית-גרמנית. בשובו לישראל התמנה למרצה בחוג לספרות גרמנית באוניברסיטה העברית בירושלים. לאחר שנים אחדות שבהן שימש חוקר ומרצה לספרות גרמנית בגרמניה וארצות הברית שב ללמד בישראל. הוא משמש פרופסור לספרות השוואתית, מופקד הקתדרה לספרות גרמנית ע"ש מרסל רייך-רניצקי. עבודתו מוקדשת למחקר והוראה של ספרות והגות גרמנית ויהודית בעת החדשה - בעיקר באזורי התפר של התרבויות. בין נושאיו העיקריים, בתחומי התרבות גרמנית: הפרוזה של פרנץ קפקא, שירתם של פרידריך הלדרלין ופאול צלאן, התיאטרון של גתה והדרמה של גאורג ביכנר, הגותו המאוחרת של מרטין היידגר וכתבי אריך אוארבך וולטר בנימין, ובתחומי התרבות העברית: הפרוזה של ש"י עגנון, מדרש ושירה עברית חדשה. בין השנים 2013–2020 שימש כראש מכון מינרבה להיסטוריה גרמנית באוניברסיטת תל אביב. באוקטובר 2019 נתמנה כראש בית הספר למדעי התרבות. בשנת 2020 החל לשמש כיו"ר מכון ליאו בק ירושלים. Verkleidungen der Aufklärung. Narrenspiele und Weltanschauung in der Goethezeit, Wallstein Verlag, 2006 theatrum judaicum: Denkspiele im deutsch-jüdischen Diskurs der Moderne, Aisthesis, 2006 הפצע של קפקא, כרמל, 2008, ISBN 978-965-407-913-6 שארית ההתגלות: החוק, הגוף ושאלת הספרות, מוסד ביאליק, 2011, ISBN 9789655360257 גופים ושמות: קריאות בספרות יהודית חדשה, עם עובד, 2016, ISBN 9789651325427 האבן והמילה: על שירת פאול צלאן, מוסד ביאליק, 2019. בעריכתו: ולטר בנימין, ביקורת ומראית-עין: מבחר כתבים על ספרות ותיאטרון, רסלינג, 2015 הקינות: שירה הגות ותוגה בעולמו של גרשם שלום, הוצאת כרמל, 2016 (עם עילית פרבר) ספרות, היסטוריה היום האחר, אסופת מאמרים מאת אריך אוארבך, מוסד ביאליק, 2019 פרופ' גלילי שחר, באתר של אוניברסיטת תל אביב אורה רענן, הזהות המפוצלת של ד"ר גלילי שחר, באתר האוניברסיטה הפתוחה פרק 2: גלילי שחר, בפודקאסט "דוד מחפש משמעות", 17 באוקטובר 2019 רשימת הפרסומים של גלילי שחר, בקטלוג הספרייה הלאומית גלילי שחר, ברשת החברתית Goodreads גלילי שחר, באתר Academia.edu גלילי שחר (1970-), דף שער בספרייה הלאומית מכּתביו ומהרצאותיו: נשזרים בשיח התשוקה, באתר הארץ, 20 בינואר 2012 רגליים יווניות, חלציים איטלקיים, באתר הארץ, 2 במרץ 2012 נפש בריאה בגוף פתולוגי, באתר הארץ, 27 באפריל 2012 לקרוא את הספרות כפרוטוקול של מחלה, באתר הארץ, 7 ביוני 2012 הזרה בתוכנו: הערות בשולי המסה של בנימין על ברכט, באתר הארץ, 6 ביולי 2012 השעון של גרגור סמסא, באתר הארץ, 16 בנובמבר 2011 ולטר בנימין בסימן שבתאי, כוכב המלנכוליה, באתר הארץ, 18 בינואר 2013 גלילי שחר: השתמעויות הקריאה הערבית בכתבי קפקא, סרטון באתר יוטיוב (אורך: 33:27) הפצע של קפקא, באתר "טקסט" Identities of Wanderer: Theatre of Avantgarde, the Question of Jewish Identity, All About Jewish Theatre לילך לחמן, "גופים ושמות": ספרות הקבצנים, באתר הארץ, 3 במרץ 2017